Diari Oficial de la Generalitat Valenciana


Sumari del DOGV 4112, del 23-10-2001 (2001/9756)

RESOLUCIÓ de 24 de setembre de 2001, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de les accions descentralitzades del Programa Sòcrates de la Unió Europea: Comenius 3.2. Beques individuals de participació en activitats i cursos de formació contínua europea.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9756


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 24 de setembre de 2001, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de les accions descentralitzades del Programa Sòcrates de la Unió Europea: Comenius 3.2. Beques individuals de participació en activitats i cursos de formació contínua europea. [2001/X9756]
  
Per Ordre de la Conselleria de Cultura, Educació i Ciència de 3 de febrer de 2000 (DOGV núm. 3.688 i Correcció d'errades, DOGV núm. 3.690), es convocaren les ajudes de les accions descentralitzades del Programa Sòcrates de la Unió Europea: Comenius 3.2. Beques individuals de participació en activitats i cursos de formació contínua europea, per a les activitats i cursos que es realitzaren entre l'1 de octubre de 2000 i el 31 de maig de 2001.
  
Ateses les reclamacions, vista la proposta de la Comissió de Selecció, per delegació del conseller, segons la disposició final primera de dita ordre, esta Direcció General resol:
  
Primer
  
Nomenar candidats titulars en la convocatòria de Comenius 3.2. Beques individuals de participació en activitats i cursos de formació contínua europea, els participants que figuren en l'annex I.
  
Segon
  
Nomenar candidats suplents en la convocatòria de : Comenius 3.2. Beques individuals de participació en activitats i cursos de formació contínua europea, els participants que figuren en l'annex II.
  
Tercer
  
Admetre les renúncies a les sol·licituds presentades a la convocatòria : Comenius 3.2. Beques individuals de participació en activitats i cursos de formació contínua europea, dels participants que figuren en l'annex III.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.